Løvfluer

Løvfluer er en middels stor familie av fluer, der mange arter er vanlige i tett vegetasjon. Mange av de vanligste artene er lyst gulebrune på farge, men det finnes et vidt spenn av farger og former. 
Larvene lever av råtnende plantemateriale og de voksne fluene kan man finne i fordig vegetasjon og buskas. Det er funnet 43 arter i Norge.


== Utseende ==
Små til middelsstore (de fleste 2-7 mm), nokså kraftige fluer. Mange av de vanligste artene er gule, men det finnes også en god del svarte og brokete arter. Brystet (thorax) har fin, men ikke tett, hårkledning og flere kraftige, mørke børster. Bakkroppen er sylindrisk. Beina er ganske lange og slanke, med rekker av lange, utstående hår på forlåret. 
Vingene er ganske store og har ofte en gulaktig grunnfarge. Mange arter har mørke flekker, eller mørke striper over tverr-årene i vingen.
Hodet er sterkt varierende i formen – ofte nokså lite og rundt, men det finnes grupper der det er mye kortere enn høyt (slekten Prosopomyia) eller avflatet på oversiden og trekantet i profil (slekten Trigonometopus). Børstene på hodet er mørke og kraftige. Det sitter vanligvis to børster (orbitalsetae) ved innerkanten av hvert fasettøye, og et par framoverrettede børster mellom punktøynene som sitter bakerst i pannen (ocellarsetae), videre et par børster (postvertikale børster) bak disse som krysser hverandre. Antennene er tre-leddete og varierer mye i formen. Mange har typiske flue-antenner med korte og avrundede ledd, mens andre har det tredje leddet forlenget og stavformet. Løvfluene mangler kinnbørste (vibrissa) og munndelene er ikke påfallende, neppe synlige fra siden. 
Larvene er av vanlig fluetype (maggot), uten noen bein eller vedheng, pølseformet, noe tilspisset i hode-enden. På det bakerste leddet sitter to åndehull (spirakler) på opphøyde vorter.


== Levevis ==
Larvene til løvfluene er saprofager, dvs. de lever av råtnende organisk materiale. Noen minerer i døde blader, andre lever i gamle fuglereir, og noen er funnet i råtten ved. Det er sannsynlig at larvene egentlig lever av sopp og bakterier som finnes i det råtnende materialet. De fleste artene finnes helst på fuktige og skyggefulle, gjerne litt kalde steder. Men finner dem ofte tallrikt litt nede i tett vegetasjon. Det ser ut til å tåle en del kulde og noen arter er aktive sent på høsten. De voksne fluene spiser sopphyfer som vokser på blader, og blir tiltrukket til åte av råtnende epler eller gjødsel. De besøker ikke blomster. Ingen av artene er kjent som skadedyr.


== Systematisk inndeling / Norske arter ==

Tovinger, Diptera
Høyere fluer, Cyclorrhapha
Schizophora (Acalyptrata)
Lauxanioidea
Løvfluer, Lauxaniidae
Homoneurinae  – en stor gruppe, men de fleste lever i varme klima
Homoneura v.d. Wulp, 1891
Homoneura consobrina (Zetterstedt, 1847) – Sør-Østlandet
Homoneura tenera (Loew, 1846) – kjent fra Telemark
Lauxaniinae
Pachycerina Macquart, 1835  – med forlengede antenner, små, brokete på farge
Pachycerina pulchra (Loew, 1850)  – et par funn fra Hardanger
Pachycerina seticornis (Fallén, 1820)  – spredt til Nord-Trøndelag
Minettia Robineau-Desvoidy, 1830  – små, mørke arter med litt forlengede antenner
Minettia filia (Becker, 1895)
Minettia longipennis (Fabricius, 1794)
Minettia lupulina (Fabricius, 1787)
Minettia plumicornis (Fallén, 1820)
Minettia tabidiventris (Rondani, 1877)
Minettia tubifer (Meigen, 1826)
Calliopum Strand, 1928  – små, metallisk blå/svarte fluer med ganske lange antenner
Calliopum aeneum (Fallén, 1820)
Calliopum elisae (Meigen, 1826) – funnet langs Oslofjorden
Calliopum simillimum (Collin, 1933)  – funnet i Østfold og Akershus
Lauxania Latreille, 1804 – små, mørke arter
Lauxania albomaculata Strobl, 1909  – sjelden skogsart funnet i Akershus
Lauxania cylindricornis (Fabricius, 1794)
Lauxania minor (Martinek, 1974)  – ett funn i Akershus
Peplomyza Haliday
Peplomyza litura (Meigen, 1826)
Tricholauxania Hendel, 1923
Tricholauxania praeusta (Fallén, 1820)  – vanlig nord til Møre og Romsdal
Aulogastromyia Hendel, 1925
Aulogastromyia anisodactyla (Loew, 1845)  – bare funnet i Akershus
Lyciella Collin, 1948  – gule fluer, stort sett med ensfargede vinger
Lyciella affinis (Zetterstedt, 1847)
Lyciella compsella (Hendel, 1903)
Lyciella decempunctata (Fallén, 1820)
Lyciella decipiens (Loew, 1847) – kjent fra Akershus
Lyciella laeta (Zetterstedt, 1838)
Lyciella mihalyii Papp, 1978
Lyciella pallidiventris (Fallén, 1820)
Lyciella platycephala (Loew, 1847) – kjent fra Akershus
Lyciella rorida (Fallén, 1820)
Lyciella stylata Papp, 1978
Lyciella subfasciata (Zetterstedt, 1838)
Lyciella subpallidiventris Papp, 1978  – kjent fra Akershus
Lyciella vittata (Walker, 1849) – vanlig, nord til Nord-Trøndelag
Cnemacantha Macquart, 1835
Cnemacantha muscaria (Fallén, 1823)
Sapromyzosoma Lioy, 1864
Sapromyzosoma quadricincta (Becker, 1895)  – kjent fra Drammen, Buskerud
Sapromyza Fallén, 1810
Sapromyza albiceps Fallén, 1810
Sapromyza amabilis Frey, 1930
Sapromyza basalis Zetterstedt, 1847
Sapromyza hyalinata (Meigen, 1826)
Sapromyza opaca Becker, 1895
Sapromyza setiventris Zetterstedt, 1847
Sapromyza sexpunctata Meigen, 1826
Sapromyza zetterstedti Hendel, 1903


== Referanser ==


== Kilder ==
Greve, L. 2000. New records of Norwegian Lauxaniidae (Diptera). Norwegian Journal of Entomology 47: 89-94.
Greve, L. 2002. Further records of Norwegian Lauxaniidae (Diptera). Norwegian Journal of Entomology 49: 63-66.
Greve, L. 2006. Lauxania minor Martinek, 1974 (Diptera, Lauxaniidae) in Norway and Sapromyza obsoleta Fallén, 1820 (Diptera, Lauxaniidae) deleted from the Norwegian fauna. Norwegian Journal of Entomology 53: 83-84.
Greve, L. 2009. Atlas of the Lauxaniidae (Diptera, Brachycera) in Norway. Norwegian Journal of Entomology 56: 75-116.
Greve, L. og Merz, B. 2003. Homoneura consobrina (Zetterstedt, 1847) and Lauxania albomaculata (Diptera, Lauxaniidae) in Norway. Norwegian Journal of Entomology 50: 107-108.
Greve, L. og Skartveit, J. 1998. Three species of Lauxaniidae (Diptera) new to Norway and a note on the distribution of Pachycerina seticornis (Fallén, 1820) in Norway. Fauna norvegica Serie B 45: 110-112.
Papp, L. og Shatalkin, A.I. 1998. Family Lauxaniidae. I: Papp, L. og Darvas, B. (red.): Contributions to a Manual of Palaearctic Diptera. 3: 383-400. Science Herald, Budapest.
Nettressursen Fauna Europaea


== Eksterne lenker ==
(en) løvfluer – oversikt og omtale av artene i WORMS-databasen 
(en) løvfluer i Encyclopedia of Life 
(en) løvfluer i Global Biodiversity Information Facility 
(no) løvfluer hos Artsdatabanken 
(sv) løvfluer hos Dyntaxa 
(en) løvfluer hos Fauna Europaea 
(en) løvfluer hos Fossilworks 
(en) løvfluer hos ITIS 
(en) løvfluer hos NCBI 
(en) Kategori:Lauxaniidae – bilder, video eller lyd på Wikimedia Commons 
Lauxaniidae – detaljert informasjon på Wikispecies 
Norsk Entomologisk forening – for deg som vil lære mer om insekter.